**Liam Hemsworth** (s. 13. tammikuuta 1990 Melbourne, Victoria, Australia) on australialainen näyttelijä. Hänet tunnetaan muun muassa rooleistaan Josh Taylorina australialaisessa saippuaoopperassa *Neighbours* ja Marcus-nimisenä henkilönä lasten televisiosarjassa *The Elephant Princess*. Vuonna 2010 hän näytteli elokuvassa *The Last Song,* vuosina 2012–2015 *Nälkäpeli*-elokuvasarjassa ja vuonna 2016 elokuvassa *Independence Day: Uusi uhka*. Hemsworthin vanhemmat veljet Luke ja Chris ovat myös näyttelijöitä.

Ura
---

Hemsworth alkoi vakavissaan miettiä näyttelijän uraa seuraten veljiensä jalanjälkiä. Hänestä tuli näyttelijä lukioaikana ja silloin Hemsworth hankki myös agentin. Ura alkoi 2007, kun hän vieraili televisiosarjoissa *Home and Away* ja *McLeodin tyttäret*. Samana vuonna Hemsworth alkoi kuvata jaksoja australialaiseen saippua-oopperaan *Neighbours*. Hänen veljensä Luke on näytellyt samaisessa sarjassa Nathan Tysonin roolia vuodesta 2000 lähtien. Liam Hemsworth näytti sarjassa Josh Tayloria. Vuonna 2008 hän aloitti näyttelemisen lasten televisiosarjassa *The Elephant Princess*, missä hän esitti Marcusta. Myös tässä sarjassa esiintyi hänen veljensä Luke, joka esitti Harry-setää. Myöhemmin hän sai roolin televisiosarjasta *Rakkauden ammattilaiset* ja näytteli pääosaa brittiläisessä elokuvassa *Triangle*. Hän teki myös lyhytaikaisen näyttäytymisen MIT-korkeakoulun opiskelijana elokuvassa *Tieto*, jossa näytteli myös Nicholas Cage.

Hemsworthin matka Hollywoodiin ei ollut helppo. Vuonna 2009 hänen oli tarkoitus näytellä Sylvester Stallonen roolihahmon poikaa elokuvassa *The Expendables*, mutta myöhemmin se leikattiin pois käsikirjoituksesta. Hieman myöhemmin hän sai soiton ohjaaja Kenneth Branaghilta koe-esiintymisee elokuvan *Thor* päärooliin, mutta roolin saikin hänen veljensä Chris. Liam muutti Los Angelesiin ja sai pääosan Walt Disneyn elokuvasta *The Last Song*, joka perustuu Nicholas Sparksin romaaniin. Suomessa kyseinen elokuva sai ensi-iltansa 1. toukokuuta 2010, mutta Yhdysvalloissa se nähtiin jo 31. maaliskuuta 2010. Elokuvassa hän näyttelee Ronnien (Miley Cyrus) ihastusta. Heidän lisäkseen elokuvassa näyttelivät Greg Kinnear ja Kelly Preston. Seuraavaksi hänet nähtiin Cyrusin musiikkivideolla "When I Look at You", joka löytyy elokuvan *The Last Song* soundtrackilta.

Yksityiselämä
-------------

Hemsworth syntyi Melbournessa, Australiassa, jossa hän eli vanhempiensa Leonien ja Craigin kanssa. Lisäksi hänen perheeseensä kuuluu kaksi veljeä, joista Liam on nuorin. Hänen veljensä Luke ja Chris ovat myös näyttelijöitä. Liamin käydessä lukiota hän muutti yhdessä perheensä kanssa Philip Islandille. Lukiota käydessään hän palkkasi agentin yrittääkseen luoda uraansa näyttelijänä, ja sai ensimmäisen koe-esiintymisensä ollessaan kuudentoista.

Hemsworthin kanssa samalla luokalla ollut Laura Griffin kertoo: "Kaikki tytöt pitivät hänestä. Hän oli kuuluisa, humoristinen ja sai minut nauramaan." Griffin kertoo, että hän ja Liam alkoivat seurustella seuraavana vuonna. Liam joutui kuitenkin kaukosuhteeseen Lauran kanssa, kun hän maaliskuussa 2009 muutti Yhdysvaltoihin seuratakseen unelmiaan näyttelijän urasta.

Griffin kertoo, että Hemsworth palasi takaisin Australiaan kesällä 2009 vain tehdäkseen lopun heidän jo viisi vuotta kestäneestä suhteestaan *The Last Songin* valmistumisen jälkeen. Griffin uskoo, että Hemsworth erosi hänestä saadakseen seurustella vastanäyttelijänsä Miley Cyrusin kanssa, joka myös näytteli kyseisessä elokuvassa. Vaikka media väittikin parin olleen yhdessä ainakin elokuusta 2009, niin Hemsworth ja Cyrus kielsivät nämä huhut. Maaliskuussa 2010 Cyrus paljasti, että hän ja Hemsworth seurustelevat ja ovat olleet yhdessä kymmenen kuukautta. Vuoden 2010 kesä-heinäkuun aikoihin media huhuili Cyrusin ja Hemsworthin erosta. Vuoden 2010 elokuussa Hemsworth vahvisti huhujen olevan totta ja kertomalla olevansa "täysin sinkku". Cyrus ei ole halunnut kommentoida asiaa, mutta pari kuukautta eron jälkeen Hemsworth ja Cyrus palasivat yhteen. Marraskuussa 2010 kävi kuitenkin julki, että he ovat eronneet uudelleen. Toukokuussa 2012 Hemsworth ja Cyrus menivät kihloihin. Kihlaus kesti syyskuuhun 2013. Vuoden 2016 alussa pari ilmoitti kihlautuneensa uudelleen. Hemswothin ja Cyrusin yhteinen koti paloi syksyllä 2018 Etelä-Kaliforniassa riehuneessa maastopalossa.  Pari avioitui 23. joulukuuta 2018, mutta erosivat jo elokuussa 2019 7 aviokuukauden jälkeen. Hemsworth jätti avioerohakemuksen 21. elokuuta 2019

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2009 | *Tieto* | *Knowing* | Spencer |
| *Aavelaiva Triangle* | *Triangle* | Victor |
| 2010 | *The Last Song* | Will Blakelee |
| 2012 | *Nälkäpeli* | *The Hunger Games* | Gale Hawthorne |
| *The Expendables 2* | Billy The Kid |
| 2013 | *Love and Honor* | Mickey Wright |
| *Empire State* | Chris Potamitis |
| *Paranoia* | Adam Cassidy |
| *Nälkäpeli – Vihan liekit* | *The Hunger Games: Catching Fire* | Gale Hawthorne |
| 2014 | *Nälkäpeli – Matkijanärhi, osa 1* | *The Hunger Games: Mockingjay – Part 1* | Gale Hawthorne |
| *Cut Bank* | *Cut Bank* | Dwayne McLaren |
| 2015 | *Nälkäpeli – Matkijanärhi, osa 2* | *The Hunger Games: Mockingjay – Part 2* | Gale Hawthorne |
| *The Dressmaker* | Ted McSwiney |
| 2016 | *Independence Day: Uusi uhka* | *Independence Day: Resurgence* | Jake Morrison |
| *The Duel* | David Kingston |
| 2019 | *Isn’t It Romantic* | Blake |
| *Killerman* | Moe |
| 2020 | *Arkansas* | Kyle |
| 2022 | *Poker Face* | Michael Nankervis |
|
| Televisio |
| Vuosi | Suomenkielinen nimi | Alkuperäinen nimi | Rooli |
| 2007 | *Home and Away* | Vieraileva rooli |
| *McLeodin tyttäret* | *McLeod’s Daughters* | Tyttöystävä |
| 20072008 | *Neighbours* | Josh Taylor |
| 2008-2009 | *The Elephant Princess* | Marcus |
| 2009 | *Rakkauden ammattilaiset* | *Satisfaction* | Marc |
| 2016 | *Workaholics* | Cushing Ward |
| 2020 | *Most Dangerous Game* | Dodge Maynard |
|  | *The Witcher – Noituri* | *The Witcher* | Geralt Rivialainen |

Lähteet
-------

1. ↑  Biography for Liam Hemsworth IMDb. Viitattu 10.4.2010. (englanniksi)
2. 1 2  Liam Hemsworth MashCeleb. Viitattu 10.4.2010. (englanniksi)
3. 1 2 3 4 5 6 7 8 9 10 11  Liam Hemsworth Biography tribute.ca. Viitattu 10.4.2010. (englanniksi)
4. 1 2 3  Miley Cyrus stole my boyfriend Woman's Day.  Arkistoitu 13.4.2010. Viitattu 8.5.2010. (englanniksi)
5. ↑  Miley Cyrus Aussie lover Liam Hemsworth mum on romance at Foxtel event Daily Telegraph. Viitattu 8.5.2010. (englanniksi)
6. ↑  Miley Cyrus Says Co-Star Liam Hemsworth Is Her Best Friend MTV News. Viitattu 8.5.2010. (englanniksi)
7. ↑  Miley Cyrus Discusses Her Chemistry With Liam Hemsworth On 'Ellen' MTV News. Viitattu 8.5.2010. (englanniksi)
8. ↑  Miley Cyrus & Liam Hemsworth Breakup Rumors Clevver TV.  Arkistoitu 9.6.2010. Viitattu 7.9.2010. (englanniksi)
9. ↑  Miley Cyrus nd Liam Hemsworth Split People magazine. Viitattu 7.9.2010. (englanniksi)
10. ↑  Miley Cyrus nd Liam Hemsworth Call It Quits youtube.com:  Clevver TV. Viitattu 7.9.2010. (englanniksi)
11. ↑  Source: Miley Cyrus & Liam Hemsworth Are Back Together People. Viitattu 12.10.2010. (englanniksi)
12. ↑  Miley Cyrus Says Co-Star Liam Hemsworth Is Her Best Friend MTV. Viitattu 3.11.2010. (englanniksi)
13. ↑
14. ↑  Erica Alaluusua: Miley Cyrusin koti tuhoutui täysin Kalifornian maastopaloissa – jakoi pysäyttävän ennen ja jälkeen -kuvan *mtvuutiset.fi*.  14.11.2018. Viitattu 15.12.2019.
15. ↑  Miley Cyrusin jääkylmä teko: Liam Hemsworth kuuli avioerostaan karusti somen kautta *www.iltalehti.fi*. Viitattu 15.12.2019.

Aiheesta muualla
----------------

  



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |